احمد رضا رادان

احمد رضا رادان (پیدائش 1963ء) ایرانی پاسدار بریگیڈیئر جنرل اور موجودہ ایرانی قانون نافذ کرنے والے ادارے (فراجا) کے کمان دار ہیں جو 2022ء سے اس عہدے پر فائز ہیں۔ وہ 2014ء سے 2022ء تک فراجا کے اسٹریٹجک اسٹڈیز سینٹر کے سربراہ کے طور پر خدمات انجام دیتے رہے۔ اس سے قبل وہ 2008ء سے 2014ء تک ایرانی قانون نافذ کرنے والے ادارے کے نائب کمان دار تھے۔

رادان نے اپنی فوجی سرگرمیاں 1982ء میں بسیج میں بطور رضاکار شروع کیں پھر وہ سپاہ پاسداران انقلاب اسلامی میں شامل ہوئے اور ایران عراق جنگ کے دوران اس ادارے کے رکن تھے۔ جنگ کے بعد وہ ایرانی پولیس فوج میں شامل ہو گئے اور 1997ء سے 2000ء تک کردستان پولیس کمانڈر اور 2000ء سے 2004ء تک سیستان و بلوچستان کے پولیس کمانڈر کے طور پر خدمات انجام دیں۔ رادان 2003ء سے 2004ء تک خراسان پولیس کمانڈر اور 2004ء سے 2006ء تک خراسان رضوی کے پولیس کمانڈر بھی رہے۔ 2006ء میں وہ تہران بزرگ پولیس کے کمانڈر مقرر ہوئے اور 2008ء تک اس عہدے پر فائز رہے۔

اکتوبر 2010ء میں امریکی محکمہ خزانہ نے انسانی حقوق کی سنگین خلاف ورزیوں کے الزام میں انھیں پابندیوں کا نشانہ بنایا۔ یورپی اتحاد نے بھی 2011ء میں ایران کے دسویں صدارتی انتخابات کے بعد پیدا ہونے والی صورت حال میں انسانی حقوق کی خلاف ورزیوں کی بنیاد پر ان پر پابندیاں عائد کیں۔ 18 ستمبر 2024ء کو کینیڈا کی حکومت نے احمد رضا رادان کو ایران میں خواتین، لڑکیوں اور اقلیتوں کے خلاف سخت گیر پالیسیوں کے نفاذ میں براہ راست ملوث ہونے کے الزام میں پابندیوں کا نشانہ بنایا۔
 حوالہ جات 

زمرہ:افغان نژاد کی ایرانی شخصیات
زمرہ:بقید حیات شخصیات
زمرہ:1963ء کی پیدائشیں
زمرہ:اصفہان کی شخصیات